./data/phi1351/phi005/phi1351.phi005.perseus-lat1.xml
Cornelius Tacitus
sed capta in transitu urbs Ninos, vetustissima sedes Assyriae, et castellum insigne fama, quod postremo inter Darium atque Alexandrum proelio Persarum illic opes conciderant  interea Gotarzes apud montem, cui nomen Sanbulos, vota dis loci suscipie-  bat, praecipua religione Herculis, qui tempore stato per quietem monet sacerdotes ut templum iuxta equos venatui adornatos sistant  equi ubi pharetras telis onustas accepere, per saltus vagi nocte demum vacuis pharetris multo cum anhelitu redeunt  rursum deus, qua silvas pererraverit, nocturno visu demonstrat, reperiunturque fusae passim ferae